Վլոցլավեկ

Վլոցլավեկ (լեհերեն՝ Włocławek, , ֆրանսերեն պատմական անվանումը՝ Vladislavie, քաղաք Լեհաստանի կենտրոնական մասում՝ Կույավիա-Պոմերանյան վոևոդությունում, Վիստուլա գետի ափին, Գոստինին-Վլոցլավեկ ազգային պարկի հարևանությամբ։ Նույնանուն շրջանի (գավառի, պովիատի) վարչական կենտրոնն է։ Նախքան 1999 թվականին տեղի ուեցած վարչատարածքային բարեփոխումները եղել է Վլոցլավեկի վոևոդության վարչական կենտրոնը։  Տարածաշրջանի երկրորդ խոշոր բնակավայրն է Բիդգոշչից հետո.2008 թվականի տվյալներով բնակչության թվաքանակը եղել է 118 432; Հետագա տարիներին այդ ցուցանիշը նվազելու միտում է դրսևորել և 2012 թվականին կազմել է 115 546 , 2019-ին՝ 110 287: Զբաղեցնում է 84,32 քառակուսի կիլոմետր տարածք։ Բնակչության խտությունը՝ 1307 մարդ յուրաքանչյուր քառակուսի կիլոմետրի վրա։

Պատմություն 
Վլոցլավեկը գտնվում է Կույավիա պատմական մարզում։ Հնագիտական պեղումների արդյունքները վկայում են, որ մարդիկ այստեղ բնակություն են հաստատել դեռևս ուշ բրոնզի դարի-վաղ երկաթի դարի ժամանակներում (մեր թվականությունից առաջ 1300 – 500 թվականներին)։ Հայտնաբերվել են նաև Լաուզիցյան և վաղ պոմերանյան մշակույթներին վերագրվող բնակավայրերի, ինչպես նաև հինհռոմեական և վաղ միջնադարյան բնակավայրերի  մնացորդներ։

Ներկայիս քաղաքը հիմնադրվել է X դարի վերջերին։ Նշանավոր աստղագետ Նիկոլայ Կոպեռնիկոսը (1473–1543) 1489 և 1491 թվականներին սովորել է Վլոցլավեկի տաճարին կից գործող դպրոցում և այդ ընթացքում կառուցել է հավանաբար առաջին արևային աշտարակը, որն այսօր էլ կարելի է տեսնել։

XIX դարի սկզբներին քաղաքում եղել է 188 տուն՝ մեծ մասը փայտաշեն։ XIX դարի վերջերին Վլոցլավեկում գործել են հախճապակու երկու, գյուղատնտեսական սարքավորումների երեք ֆաբրիկա, շաքարի արտադրության երկու խոշոր ձեռնարկություն, աղյուսի, ձեթի, օղու, գարեջրի արտադրության գործարաններ, ալրաղացներ և այլ ձեռնարկություններ։

Քույր քաղաքներ 
  Մոգիլև, Բելառուս
  Բեդֆորդ, Մեծ Բրիտանիա
  Իզմայիլ, Ուկրաինա
  Խմելնիցկի, Ուկրաինա
  Սենտ Ավոլդ, Ֆրանսիա

Պատկերասրահ

Ծանոթագրություններ

Արտաքին հղումներ 
 Влоцлавек 

 Քաղաքի պաշտոնական կայքէջը
 Dzień Dobry Włocławek — Portal Informacyjny — DDWloclawek.pl
 Włocławek — NaszeMiasto.pl
 Beschreibung der Reise nach Włocławek mit den deutschen Spuren und praktischen Informationen
 Deutsche Heereskarte, 3479 Lutbrandau (Topograph. Karte, 1:25000), Ausgabe 1 vom XI. 1944
 Deutsche Heereskarte, 3380 Leslau (Topograph. Karte, 1:25000), Ausgabe 1 vom XI. 1944
 Deutsche Heereskarte, 3480 Kowall (Topograph. Karte, 1:25000), Ausgabe 1 vom XI. 1944
 Offizielle Seite der Deutsch-Polnischen Gesellschaft in Włocławek - Schwerpunkte über Włocławek/ Leslau

Լեհաստանի աշխարհագրություն
Լեհաստանի քաղաքներ
Լեհաստանի բնակավայրեր